**Titel: Det amerikanske oprør**

Tema: Den amerikanske værdikamp  
Fag: Samfundsfag   
Målgruppe: Gym &hf, VUC  
**Tv-udsendelse:** DR2, 24.06.2021, 82 min.

Programmets formål er at vise, at angrebet på Capitol Hill den 6. januar 2021 indgår i en tendens af stigende højreekstremistisk vold og angreb på demokratiet. Programmet forsøger at lave en direkte forbindelse mellem Donald Trumps retorik og omfavnelse af det yderste højre og stormløbet på Capitol Hill. Eleverne arbejder med spørgsmål direkte til udsendelsen og derefter i grupper med mere analyserende opgaver.

**Faglig relevans/kompetenceområder**

Tv-udsendelsen kan bruges i ungdomsuddannelserne i arbejdet med det amerikanske demokrati.

* Politiske deltagelsesmuligheder, rettigheder og pligter i et demokratisk samfund
* Politiske ideologier og skillelinjer i USA
* Radikalisering og ekkokamre
* Fake news og demokratiske udfordringer i USA

**Ideer til undervisningen**

Aktiviteterne knytter sig direkte til programmet og lægger op til, at eleverne arbejder grundigt undervejs.

**Før udsendelsen**Inden eleverne skal arbejde med programmet, skal de have arbejdet med lærebogsmaterialer om det politiske system i USA og om republikanernes og demokraternes forskellige ideologiske udgangspunkt.

**Undervejs**

Eleverne ser udsendelsen og skriver stikord i et skema som dette undervejs:

|  |  |
| --- | --- |
| Charlottes ville 2017  Hvad handler optøjerne i Charlottesville om?  Hvem står bag optøjerne?  Hvordan forholder Trump sig til urolighederne i Charlottesville? |  |
| Proud Boys  Hvilket verden- og samfundssyn præger Proud Boys?  Hvordan fremstilles Donald Trumps tilknytning til Proud Boys? |  |
| Boogaloo Bois  Hvilket verdens- og samfundssyn præger Steven Carrillo og boogaloo bois?  Hvilken baggrund har Steven Carrillo?  Hvad er målet for Boogaloo Bois?  Hvilke midler anvender Boogaloo Bois i deres kamp?  Hvilken politik har Trump ført i forhold til det ekstreme højre? |  |
| Michigan  Hvilket verdens- og samfundssyn præger Barry Croft og Mike Dunn?  Hvorfor forsøger Wolverine Watchmen at kidnappe guvernøren og storme parlamentet i Michigan?  Hvordan fremstiller dokumentaren Trumps rolle i begivenhederne i Michigan? |  |
| Valget  Hvordan opfattes valget og resultatet af det ekstreme højre? |  |
| Stormen  Hvilken rolle spiller Trump ifølge dokumentaren i angrebet den 6. januar?  Hvilken rolle spiller det ekstreme højre i stormen?  Hvad var målet med stormen ifølge dokumentaren?  Hvordan fremstilles myndighederne i kampen mod højreekstrem terror? |  |
| Efter angrebet  Hvor står USA efter angrebet?  Hvilken trussel udgør det ekstreme højre for det amerikanske demokrati? |  |

**Efter udsendelsen**

Eleverne skal efter programmet i grupper tale skemaet igennem og gennemskrive noterne. På baggrund af skemaet skal eleverne lave en kort personkarakteristik af Steven Carrillo, Barry Croft og Mike Dunn. Grupperne bliver tildelt en af de tre personer. I karakteristikken skal eleverne komme ind på:

* Visioner for USA
* Synet på staten
* Synet på individet
* Synet på våben og vold

Eleverne fremlægger kort i matrixgrupper.

**Opgave: Undersøg Boogaloo Bois**

Eleverne skal efterfølgende gå på nettet og undersøge FBI og Homeland Securitys beskrivelse af Boogaloo Bois og ”Alt-right”-bevægelsen.   
Elevernes skal først overveje:

* Hvilke søgeord de vil anvende?
* Hvilke typer af dokumenter og beskrivelser man finder hos officielle myndigheder?
* Hvilke fordele der ved at anvende materialer fra officielle myndigheder?

Derpå skal eleverne sammenligne denne beskrivelse med Trumps måde at beskrive og at tale om bevægelserne på. Eleverne fremlægger i grupper.

Supplerende materialer  
Følgende er forslag til supplerende materialer, der kan lånes på CFU:   
Jackson stak sin far for at redde USA, Horisont DR1 03.01.2023, 27 min. <https://mitcfu.dk/TV0000130092>

Konspirationskulten QAnon, DR2 07.11.2022, 50 min. [https:mitcfu.dk/TV0000129447](https://kp.mitcfu.dk/TV0000129447)

America: Faith on the Frontline, BBC World 06.11.2022, 27 min. <https://mitcfu.dk/TV0000129500>

Oath Keepers: Escaping My Father's Militia, BBC World, 03.12.2022, 17 min. <https://mitcfu.dk/TV0000129840>